 Sọ fúnmi nípa Murtala Ramat Mohammed. : Murtala Ramat Mohammed tí a bí ní ọjọ kẹjọ, oṣù Belú, ọdún 1938 tí ó sì papòdà ní ọjọ kẹtàlá, oṣù Èrèlé, ọdún 1976 jẹ olórí ìjọba Nàìjíríà gẹgẹ bí ológun láti ọdún 1975 si 1976. Ìgbà tí àwọn ológun ẹgbẹ rẹ fẹ gba ìjọba ni wọn paá. Ọgágun Ọbásanjọ tí o jẹ igbákejì rẹ ni ó bọ sí orí oyè gẹgẹ bí olórí ìjọba láti ọdún 1976 si 1979.A bí ògágun Murtala Ramat Muhammed ní ọjọ kẹjọ, osù Èrèlé, ọdún 1938. Olórí ológun ni ó jẹ. Ó di alákòóso ológun orílẹ-èdè Nàìjíríà ní ọdún 1975 títí di ọjọ kẹtàlá, oṣù Èrèlé, ọdún 1976. Murtala Mohammed jẹ elẹsìn Mùsùlùmí; Hausa ni pẹlú láti òkè oya apá gúúsù. Ó kẹkọọ ológun ní British Academy, Sandhurst.Murtala kò faramọ ìjọba ológun Johnson Aguiyi Ironsi tí ó fipá gbàjọba ní oṣù Ṣẹẹrẹ, ọdún 1966 nínú èyí tí wọn pa ọpọlọpọ olórí Nàíjíríà tó jé ọmọ apá gúúsù lọnà tó burú jáì! Fún ìdí èyí, ó kópa nínú ìfipágbàjọba tó wáyé ni ọjọ kọkànlélógún, oṣù Agẹmọ, ọdún 1966. Wọn fipá gba pápákọ òfúrufú Ìkẹjà; èyí tí wọn ti yí orúko rẹ sí Murtala Mohammed International Airport làti fi yẹ. Ó kọkọ fẹ fi ìfipágbàjọba yìí gẹgẹ bíi ìgbésẹ fún àwọn ará gúúsù láti ya kúrò lára Nàìjíríà ṣùgbọn ó da àbá yìí nù nígbẹyìn.Ìfipágbàjọba yìí ló mú Ọgágun lieutet-colonel Yàkúbù Gowon jẹ alâkóso orílẹ-èdè Nàìjíríà. Ní ọjọ kọkàndínlọgbọn, oṣù Agẹmọ, ọdún 1975, àwọn ológun tó jẹ ọdọ fi Ọgágun Murtala jẹ alâkóso orílẹ-èdè yìí láti jẹ kí Nàìjíríà padà sí ìjọba alágbádá Democracy. Ọmọ ọdún méjìdínlógójì ni Murtala Ramat Muhammed nígbà tí àwon ológun fi jẹ alâkóso rọpò Gowon. Murtala kópa pàtàkì nínú ogun abẹlé. Ó jẹ ọkan nínú adarí ọmọ ogun Nàìjíríà nígbà tí ogun náà dójú iná tán po. Òun ló fàá tí ìkọjá odò Ọya River Niger àwọn ọmọ ogun Biafra ṣe jásí pàbó. Murtala ò lọwọ sí ìfipágbàjọba tó mu gorí oyè.Lọgán tí Murtala gbàjọba, ara ohun tó kọkọ ṣe ni; ó pa ètò-ìkànìyàn Census ti ọdún 1973 rẹ, eléyìí tó jé pé ó fì jù sí ọdọ àwọn gúúsù nípa ti àǹfààní. Ó padà sí ti ọdún 1963 fún lílò nínú iṣẹ.Murtala Mohammed yọ ọpọlọpọ àwon ọgá iṣẹ ìjọba tí ó ti wà níbè láti ìgbà ìjọba Gowon. Ó tún mú kí àwon ará ìlú ni ìgbẹkẹlé nínú ìjọba àpapọ. Ó lé ni ẹgbàárùn-ún 10,000 òṣìṣẹ ìjọba tí Murtala yọ lẹnu iṣẹ nítorí àìsòótó lẹnu iṣẹ, àbẹtẹlẹ, jẹgúdú-jẹrá, ṣíṣe ohun ìní ìjọba báṣubàṣu, àìlèṣiṣẹ lọnà tó yẹ tàbí ojọ orí láìfúnwọn ní ǹkankan. Fífọmọ Murtala kan gbogbo iṣẹ ìjọba pátápátá, bí àwon olọpàá, amòfin, ìgbìmọ tó n mójútó ètò ìlera, ológun, àti Unifásitì. Àwon olórí iṣẹ ìjọba kan ni wọn tún fi ẹsùn jẹgúdú-jẹrá kàn, tí wọn sì báwọn dé ilé ẹjọ. Murtala tún fọ egbàárùn ọwọ-ogun sí wẹwẹ. Ó fún àwọn alágbádá ní méjìlá nínú ipò mẹẹdọgbọn tí àmójútó ìgbìmọ ìṣèjọba. 